Woordsnoer 5: Vergeet onthou – Vuurvliegie se lekkervurigeaffêre
Afrikaans, Ek dig, Woordsnoere
Date: June 10, 2019Author: Vuurvliegie se lekkervurigeaffêre 22 Comments
Die na-reën morelig skep ‘n kleurvolle fantasia
Haar hart sing geluksalig,
Sonlig reënboog dansend oor die druipnat kamelia.
Die dag se beloftes rooskleurig.
Die malse seën in die geel perske wat sy afskil.
die stadige, dun sny van die skil tot kuns verfyn
Die wêreld en sy sorge tuimel ver weg en dis tjoepstil.
‘n Oomblik waarin toekomsdrome hoopvol skyn.
Maar buite loop haar hart se punt droomverlore,
en skop na die kabbelende water in die kleivore.
Drentelend in die jakkalstroureëntjie.
Alleen, alleen – haar forse man nou ‘n vreemde kleintjie.
Sy grootste vrienskapsverbond,
Vergeet, die lelike grys steekbaardhond.
Haar hart breek, dis al hoe meer frappant
Haar geliefde – aan die vergeet en beskore tot ronkedoor.
Haar kosbare nou ‘n eenkant kalant.
Ag Here laat hom nie deur die lewe moet skoor.
Onthou hy hoe ons saam op die stoep – douvoordag
net met omgee vir elkander
Speels kon tango en samba
en luidkeels kon Fernando op maat van Abba.
In die oggendlig oopmond aan die lag
reg om oor die nuwe dag ons te verwonder
Sy onthou herfstyd
met takke gestroop, reikend na die yshemel wyd
toe, sonder spoed of hoehaai,
Vergeet by die voordeur kom inwaai.
©Erna Maré 2019
Kom snoer en speel saam in ons allermooiste taal. Gaan kyk by ons Inlinkz skakel, die eerste inskrywing vertel hoe.Ons uitdaging strek oor twee weke, 20 Junie sal die skakel sluit. Nooi blogmaats om saam te kom speel! En moenie vergeet om jou bydrae op Inlinkz te gaan aanhaak nie! https://fresh.inlinkz.com/p/86350a0e80e643788015a86178e3b125
Previous Previous post: #SOCS: Soaring Autumn leaves
Next Next post: Weekly song challenge Round17
22 thoughts on “Woordsnoer 5: Vergeet onthou”
Dis so mooi geskryf!!!
Baie hartseer. En baie mooi.
Ek het Frannie geskakel op InLinkz.
Hoe goed empatiseer jy! Toe ek Mark Twain ter wille van Rebusfontein gegoogleloer het, het ek op die volgende woorde van hom afgekom: “Marriage – yes it is the supreme felicity of life. I concede it. And it is also the supreme tragedy of life. The deeper the love the surer the tragedy. And the more disconsolating when it comes.” Nou is ek sommer skoon hartseer oor die vrou in jou gedig.
Vir botter of vir wors…soms wurgkos swaar
Oe…dis so mooi!
Dankie! Mens wroeg maar..
Jy is baie talentvol…pragtig geskryf!
Dankie mater – waar is jou mooi natuur gedig…
Ek dink nog….😵???
Ek wag geduldig….hoop jy voel elke dag beter. Mwah!
Ek voel baie beter, dankie!
Dit is so mooi gedoen. Jou perske skil het my ‘n idee gegee. 😁
Pingback: Koewee! Hartlik welkom – Vuurvliegie se lekkervurigeaffêre